I 49 lande udgør muslimerne et flertal af befolkningen (pr. 2010). Islam er den dominerende religion i [[Mellemøsten]] og i dele af [[Afrika]] og [[Asien]]. Flest muslimer bor i [[Indonesien]] (209 millioner eller 87 % af befolkningen) og næstflest i [[Indien]] (176 millioner eller 14½ % af alle inderne).<ref>[http://www.pewresearch.org/fact-tank/2017/01/31/worlds-muslim-population-more-widespread-than-you-might-think/ World's Muslim population more widespread than you might think. Artikel på Pew Research Centers hjemmeside, dateret 31. januar 2017.]</ref> Godt 60 % af alle verdens muslimer bor i [[Sydasien|Syd-]] og [[Sydøstasien]] inklusive [[det indiske subkontinent]], 20 % bor i Mellemøsten og Nordafrika, og 18 % i Afrika syd for Sahara.<ref>[http://www.pewforum.org/2017/04/05/the-changing-global-religious-landscape/ The Changing Global Religious Landscape. Rapport fra Pew Research Center, offentliggjort 5. april 2017. S. 13.]</ref>
Araberne udgør knap 15 % af alle muslimer verden over.<ref name=thought>[https://www.thoughtco.com/worlds-muslim-population-2004480 World's Muslim Population. ThoughtCo.Com's hjemmeside, dateret 18. juni 2017.]</ref> I [[Mellemøsten]] er de ikke-arabiske lande [[Tyrkiet]] og [[Iran]] de største muslimske lande. I [[Afrika]] har [[Egypten]] og [[Nigeria]] de største muslimske befolkningsgrupper.<ref name=thought/>
Religion